’नवाभूम की रस कथा’ आदित्य और केतनी की प्रेम कहानी है। अमेरिका में पेपर पढ़ने आई केतकी की आदित्य से मुलाकात और अपने पहले पति से अलगाव और फिर उपन्यास का तीन तरह से अन्त पाठक को स्वतंत्र करते हैं, अपनी तरह से सोचने के लिए।धीरे-धीरे आदित्य को केतकी में वह सारे गुण दिखाई देने लगते हैं, जो एक सफल गृहणी में होने चाहिए। वह केतकी के साथ गृहस्थ जीवन के रोमांस की सुखद कल्पना करने लगता है। जब वह अपने भाव केतकी को बताता है तो उसकी रोमांचिक बातें केतकी को कोई सुख नहीं पहुँचाती। वह घरेलू जिंदगी का विरोध करती है। वह शादी का अर्थ जीवन का रुकना मानती है। आदित्य केतकी की इन बातों से सहमत नहीं होता। वह जीवन को स्वयं बनाने में विश्वास रखता है। शादी को वह इसमें रुकावट नहीं मानता। उसे अपने और केतकी के रिश्ते में प्रौढ़ता दिखाई देती है। वह केतकी की बातों का विरोध करता हुआ कहता है, ’’पर जिंदगी के जिस पड़ाव पर हम दोनों हैं हमारी गृहस्थी बहुत अलग होगी। हम दोनों प्रोफेशनल काम करने वाले लोग हैं। वैसी अपेक्षाएं तुम से किसी को नहीं होंगी जो तुम्हारी पहली शादी में तुमसे रही होंगी, और मैं जिस तरह की गृहस्थी की कल्पना तुम्हारे साथ करता हूँ, उसमें खूबी यही है कि तुम्हारा पूरा स्पेस तुम्हें मिलता है।’ ७